CELEX: 62013CN0080
Language: ro
Date: 2013-02-15 00:00:00
Title: Cauza C-80/13: Cerere de decizie preliminară introdusă de Nejvyšším správním soudem (Republica Cehă) la 15 februarie 2013 — ACO Industries Tábor, s. r. o./Odvolací finanční ředitelství

25.5.2013   
            
            
               RO
            
            
               Jurnalul Oficial al Uniunii Europene
            
            
               C 147/8
            
         Cerere de decizie preliminară introdusă de Nejvyšším správním soudem (Republica Cehă) la 15 februarie 2013 — ACO Industries Tábor, s. r. o./Odvolací finanční ředitelství
   (Cauza C-80/13)
   2013/C 147/14
   Limba de procedură: ceha
   
      Instanța de trimitere
   
   Nejvyšší správní soud
   
      Părțile din procedura principală
   
   
      Reclamantă: ACO Industries Tábor, s.r.o.
   
      Pârâtă: Odvolací finanční ředitelství
   
      Întrebările preliminare
   
   
               1.
            
            
               Articolele 18, 45, 49 și 56 din Tratatul privind funcționarea Uniunii Europene se opun unor dispoziții potrivit cărora un angajator stabilit într-un stat membru este obligat să rețină un avans din impozitul pe venitul al lucrătorilor (cetățeni ai unui alt stat membru) puși temporar la dispoziția sa de o agenție de muncă temporară care are sediul în acest alt stat membru prin intermediul unei sucursale stabilite în primul stat membru?
            
         
               2.
            
            
               Articolele 18, 45, 49 și 56 din Tratatul privind funcționarea Uniunii Europene se opun unor dispoziții potrivit cărora baza de calcul a impozitului pe venitul acestor lucrători se stabilește în cotă forfetară de cel puțin 60 % din suma facturată de agenția de muncă temporară în cazurile în care comisionul de intermediere este inclus în suma facturată?
            
         
               3.
            
            
               În cazul în care răspunsul la prima și la a doua întrebare este afirmativ, este posibil, într-o situație precum cea în discuție în prezenta cauză, să se restrângă libertățile fundamentale menționate pentru motive de ordine publică, siguranță publică sau sănătate publică, ori, eventual, pentru motive legate de eficiența controlului fiscal?